Rīkojuma projekts 24-TA-1883
Izdrukāts 29.07.2026. 21.25 - 1.0.VK Redakcija
Rīkojuma projekts 24-TA-1883
Izdrukāts 29.07.2026. 21.25 - 1.0.VK Redakcija
Ministru kabineta rīkojums Nr. 879
Rīgā 2024. gada 29. oktobrī (prot. Nr. 46 24. §)
Par nekustamo īpašumu atsavināšanu valsts reģionālā autoceļa P8 Inciems–Sigulda–Ķegums pārbūves projekta īstenošanai
· 1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Satiksmes ministrijai atsavināt nekustamā īpašuma (nekustamā īpašuma kadastra Nr. 8015 002 4039) daļu – zemes vienību (zemes vienības kadastra apzīmējums 8015 002 0466) 0,0217 ha platībā – Ausekļa ielā 5B, Siguldā, Siguldas novadā, kas nepieciešama valsts reģionālā autoceļa P8 Inciems–Sigulda–Ķegums posma 12,50.–13,96. km pārbūves projekta īstenošanai.
· 2. Saskaņā ar Publiskas personas mantas atsavināšanas likuma 42. panta 2.6 daļu un 43. pantu pārņemt bez atlīdzības valsts īpašumā un nodot Satiksmes ministrijas valdījumā Siguldas novada pašvaldībai piederošo nekustamo īpašumu "Raiņa iela 1B" (nekustamā īpašuma kadastra Nr. 8015 002 0527) – zemes vienību (zemes vienības kadastra apzīmējums 8015 002 0499) 0,0217 ha platībā – Siguldā, Siguldas novadā, un atļaut Satiksmes ministrijai saskaņā ar Sabiedrības vajadzībām nepieciešamā nekustamā īpašuma atsavināšanas likuma 26. panta pirmās daļas 2. punktu to atsavināt, izmantojot kā daļēju kompensāciju par šā rīkojuma 1. punktā minētās nekustamā īpašuma daļas atsavināšanu.
· 3. Satiksmes ministrijai saskaņā ar Publiskas personas mantas atsavināšanas likuma 42. panta 2.6 daļu šā rīkojuma 2. punktā minēto nekustamo īpašumu:
· 3.1. nostiprināt zemesgrāmatā uz valsts vārda Satiksmes ministrijas personā;
· 3.2. bez atlīdzības nodot Siguldas novada pašvaldībai, ja tas netiek izmantots šā rīkojuma 2. punktā minētajam mērķim.
· 4. Satiksmes ministrijai, nostiprinot zemesgrāmatā īpašuma tiesības uz šā rīkojuma 2. punktā minēto nekustamo īpašumu:
· 4.1. norādīt, ka īpašuma tiesības ir nostiprinātas šā rīkojuma 2. punktā minētajam mērķim, un ierakstīt atzīmi par aizliegumu atsavināt šā rīkojuma 2. punktā minēto nekustamo īpašumu citam mērķim un apgrūtināt to ar hipotēku;
· 4.2. pēc šā rīkojuma 3.1. un 4.1. apakšpunktā minētā uzdevuma izpildes un līguma noslēgšanas par nekustamā īpašuma labprātīgu atsavināšanu īpašuma tiesības uz šā rīkojuma 1. punktā minētā nekustamā īpašuma daļu normatīvajos aktos noteiktajā kārtībā nostiprināt zemesgrāmatā uz valsts vārda Satiksmes ministrijas personā;
· 4.3. izdevumus, kas saistīti ar šā rīkojuma 1. un 2. punktā minēto nekustamo īpašumu atsavināšanu, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.06.00 "Valsts autoceļu uzturēšana un atjaunošana" 2024. gadam paredzētajiem līdzekļiem;
· 4.4. izdevumus, kas saistīti ar īpašuma tiesību nostiprināšanu zemesgrāmatā un zaudējumu kompensēšanu, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.07.00 "Valsts autoceļu pārvaldīšana" 2024. gadam paredzētajiem līdzekļiem.

